Rusët heqin dorë nga udhëtimet për festat
Këtë vit, arsyet ekonomike dhe pasiguritë nga terrorizmi, i bëjnë rusët të minimizojnë planet për pushimet dimërore
Shumë rusë do t’i kalojnë pushimet dimërore në shtëpi këtë vit, për shkak të problemeve ekonomike dhe kufizimeve të udhëtimit. Qeveria ka vendosur kufizime për udhëtimet në Egjipt dhe Turqi, dy nga destinacionet më popullore të rusëve për pushime, pasi terroristët bombarduan një avion mbi Sinai dhe Turqia goditi një avion ushtarak rus përgjatë kufirit të saj me Sirinë. Megjithë pengesat, rusët po bëjnë të gjitha përpjekjet për të shijuar pushimet. Pavarësisht nga ekonomia në rënie, kryeqyteti rus është pushtuar nga atmosfera e festave, ndërsa përgatitet për një javë festimesh për Vitin e Ri dhe Krishtlindjen ortodokse më 7 janar. Rusët preferojnë të udhëtojnë në dimër por shumë prej tyre do të festojnë në shtëpi këtë vit, për shkak të vështirësive ekonomike. Autoritetet kufizuan udhëtimet e preferuara në Egjipt dhe Turqi për shkak të shqetësimeve për sigurinë. Disa blerës ruse, po i shkurtojnë shpenzimet. Megjithatë rusët i ka përfshirë atmosfera e festive dhe po gjejnë mënyra për të gëzuar. Të tjerë mezi presin të kalojnë kohën me familjet e tyre. Rusët shpresojnë që Viti i Ri të sjellë përmirësime në ekonominë dhe sigurinë e vendit të tyre.